PMIndiaData/PMIndiaSum huggingface dataset:
প্রধানমন্ত্রী শ্রী নরেন্দ্র মোদী অটল সুড়ঙ্গের উদ্বোধন করবেন

নয়াদিল্লি, ১ অক্টোবর, ২০২০ প্রধানমন্ত্রী শ্রী নরেন্দ্র মোদী তেশরা অক্টোবর সকাল ১০টার সময় রোটাং-এ অটল সুড়ঙ্গের উদ্বোধন করবেন। মহাসড়কের উপর নির্মিত বিশ্বের দীর্ঘতম এই সুড়ঙ্গ – অটল সুড়ঙ্গ। মানালীর সঙ্গে লাহুল-স্পিতি উপত্যকার সারা বছর ধরে যোগাযোগ নিশ্চিত করার জন্য ৯.০২ কিলোমিটার লম্বা এই সুড়ঙ্গ তৈরি করা হয়েছে। এর আগে প্রতি বছর প্রায় ছয় মাস প্রবল তুষারপাতের কারণে এই উপত্যকা বিচ্ছিন্ন থাকত। এই সুড়ঙ্গটি হিমালয়ের পীর পঞ্জল অঞ্চলে অত্যাধুনিক প্রযুক্তি ব্যবহার করে তৈরি করা হয়েছে। সমুদ্রতল থেকে ৩,০০০ মিটার বা ১০,০০০ ফুট উঁচুতে এই সুড়ঙ্গ অবস্থিত। এই সুড়ঙ্গ মানালী এবং লেহ-এর মধ্যে ৪৬ কিলোমিটার সড়কপথে দূরত্ব কমিয়ে দেবে যার ফলে, ৪-৫ ঘন্টা সময় বাঁচবে। অটল সুড়ঙ্গের দক্ষিণ প্রান্ত মানালী থেকে ২৫ কিলোমিটার দূরে অবস্থিত যা সমুদ্রতল থেকে ৩,০৬০ মিটার উঁচুতে। এই সুড়ঙ্গের উত্তর প্রান্তটি লাহুল উপত্যকার সিসুর তেলিং গ্রামে অবস্থিত, সমুদ্রতল থেকে যা ৩,০৭১ মিটার উঁচুতে। এই সুড়ঙ্গটি অশ্বক্ষুরাকৃতির। এখানে একটি পাইপের মধ্যে দুই লেনের সড়কপথ তৈরি করেছে। এর উচ্চতা ৫.৫২৫ মিটার। এই সুড়ঙ্গ ১০.৫ মিটার চওড়া। এখানে ৩.৬X ২.২৫ মিটার অগ্নি প্রতিরোধী আপৎকালীন রাস্তার ব্যবস্থা করা হয়েছে। অটল সুড়ঙ্গ দিয়ে প্রতিদিন ৩,০০০টি গাড়ি এবং ১,৫০০ ট্রাক ঘন্টায় ৮০ কিলোমিটার বেগে যেতে পারবে। এই সুড়ঙ্গে অত্যাধুনিক ইলেক্ট্রো-মেকানিক্যাল ব্যবস্থা রাখা হয়েছে, যার সাহায্য তীর্যকভাবে বায়ু চলাচল, নজরদারি ব্যবস্থার নিয়ন্ত্রণ, সুড়ঙ্গের অভ্যন্তরে কি ঘটছে সে সংক্রান্ত তথ্য প্রাপ্তি, সুপারভাইজারি কন্ট্রোল অ্যান্ড ডেটা অ্যাক্যুইজিশন পদ্ধতিতে অগ্নি নির্বাপক ব্যবস্থাপনা এবং সুড়ঙ্গ আলোকিত করার যথাযথ রাখা হয়েছে। এই সুড়ঙ্গ নির্মাণের সময় নিরাপত্তার দিকটিতে যথেষ্ট খেয়াল রাখা হয়েছে। এর মধ্যে উল্লেখযোগ্য হল : (ক) সুড়ঙ্গের দুই প্রান্তে প্রতিবন্ধকতার সৃষ্টি করা হয়েছে। (খ) প্রতি ১৫০ মিটার অন্তর বিপদকালীন পরিস্থিতিতে টেলিফোনে যোগাযোগ করার ব্যবস্থা রাখা হয়েছে। (গ) প্রতি ৬০ মিটার অন্তর অগ্নি নির্বাপক ব্যবস্থাপনা রাখা হয়েছে। একটি করে ফায়ার-হাইড্র্যান্ট রাখা আছে। (ঘ) প্রতি ২৫০ মিটার অন্তর সিসিটিভি ক্যামেরার সাহায্যে স্বয়ংক্রিয় পদ্ধতিতে সুড়ঙ্গের ভেতর কি ঘটছে তা জানা যাবে। (ঙ) প্রতি এক কিলোমিটার অন্তর বাতাসের গুণমান নজরদারি করার ব্যবস্থা রাখা হয়েছে। (চ) প্রতি ২৫ মিটার অন্তর আপৎকালীন পরিস্থিতিতে বেরোনোর রাস্তার দিক-নির্দেশনা করা আছে। (ছ) পুরো সুড়ঙ্গ জুড়ে বেতার সম্প্রচার ব্যবস্থা রাখা হয়েছে। (জ) প্রতি ৫০ মিটার অন্তর আগুন লাগলে পরিস্থিতি মোকাবিলা করার বিশেষ ব্যবস্থা রাখা হয়েছে। (ঝ) প্রতি ৬০ মিটার অন্তর ক্যামেরা বসানো আছে। রোটাং পাসের নিচে এই কৌশলগত সুড়ঙ্গ নির্মাণের ঐতিহাসিক সিদ্ধান্ত স্বর্গীয় প্রধানমন্ত্রী অটলবিহারী বাজপেয়ী ২০০০ সালের ৩ জুন গ্রহণ করেছিলেন। ২০০২ সালের ২৬ মে প্রস্তাবিত রোটাং সুড়ঙ্গের দক্ষিণ প্রান্তে এর শিলান্যাস করা হয়। সীমান্ত সড়ক সংগঠন (বিআরও) ভৌগোলিক এবং আবহাওয়া সংক্রান্ত বিভিন্ন চ্যালেঞ্জের নিরন্তর মোকাবিলা করে এই সুড়ঙ্গ নির্মাণ করেছে। এই সুড়ঙ্গ নির্মাণের সবথেকে কঠিন অংশ ছিল সেরি নালার চ্যুতি অংশের ৫৮৭ মিটার। ২০১৭-র ১৫ অক্টোবর সুড়ঙ্গের দু'প্রান্তের খনন কাজ এক জায়গায় এসে মিলিত হয়েছিল। প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ২০১৯-এর ২৪ ডিসেম্বর এই সুড়ঙ্গের নাম 'অটল সুড়ঙ্গ' করার সিদ্ধান্ত নিয়েছিল। প্রয়াত প্রধানমন্ত্রী শ্রী অটলবিহারী বাজপেয়ীর অবদানকে স্বীকৃতি দিতে এই সিদ্ধান্ত গ্রহণ করা হয়। ‘অটল সুড়ঙ্গ'-এর দক্ষিণ প্রান্তে উদ্বোধনী অনুষ্ঠানে অংশ নেওয়ার পর প্রধানমন্ত্রী লাহুল-স্পিতির সিসু-তে এবং সোলাং উপত্যকায় জনসভায় অংশ নেবেন।
প্রগতির মাধ্যমে প্রধানমন্ত্রী পর্যালোচনা করলেন বহু প্রকল্পের কাজকর্ম

যথাযথ প্রশাসন এবং সময় মতো রূপায়ণের বহুমাত্রিক মঞ্চ আইসিটি-ভিত্তিক প্রগতির মাধ্যমে প্রধানমন্ত্রী শ্রী নরেন্দ্র মোদী আজ ২৬তম বৈঠকটির পৌরহিত্য করলেন। এর আগে ২৫টি প্রগতি বৈঠকে ২২৭টি প্রকল্পের পর্যালোচনা করা হয়েছে। এর জন্য বিনিয়োগ হয়েছে ১০ লক্ষ কোটি টাকা। ২৬তম এই বৈঠকে প্রধানমন্ত্রী ডাকঘর এবং রেল সংক্রান্ত অভিযোগ নিষ্পত্তি কতটা এগিয়েছে, সে বিষয়ে পর্যালোচনা করেন। প্রধানমন্ত্রী ডাক এবং রেল ব্যবস্থায় ডিজিটাল লেনদেন বাড়ানোর গুরুত্ব সম্পর্কেও আলোচনা করেন। তিনি এক্ষেত্রে ভীম অ্যাপটি ব্যবহারের ওপর গুরুত্ব দেন। শ্রী মোদী এরপর রেল সড়ক, পেট্রোলিয়াম এবং বিদ্যুৎ ক্ষেত্রে ৯টি পরিকাঠামোমূলক প্রকল্পের প্রগতি সম্পর্কেও পর্যালোচনা করেন। পশ্চিমবঙ্গ, বিহার, ঝাড়খন্ড, ওড়িশা সহ ১৩টি রাজ্যে এই প্রকল্পগুলি ছড়িয়ে রয়েছে। প্রকল্পগুলির মধ্যে রয়েছে পণ্য চলাচলের জন্য ওয়েস্টার্ন ডেডিকেটেড ফ্রেট করিডর এবং চারধাম মহামার্গ বিকাশ পরিযোজনা। এছাড়া, প্রধানমন্ত্রী অমৃত মিশনের কাজকর্ম কতটা এগিয়েছে, সেটিও পর্যালোচনা করেন। গণসরবরাহ ব্যবস্থায় কম্প্যুটার সংযোগের কাজকর্ম তিনি একসঙ্গে পর্যালোচনা করেন।
ভিয়েতনামন্যাশনাল অ্যাসেম্বলির সভানেত্রী সাক্ষাৎ করলেন ভারতের প্রধানমন্ত্রীর সঙ্গে

ভিয়েতনামন্যাশনাল অ্যাসেম্বলির প্রেসিডেন্ট মিসেস নগুয়েন থি কিম নগান শুক্রবার এখানে একসাক্ষাৎকারে মিলিত হন প্রধানমন্ত্রী শ্রী নরেন্দ্র মোদীর সঙ্গে। এবছর সেপ্টেম্বর মাসে ভিয়েতনাম সফরকালে হ্যানয়-এ তাঁদের দু’জনের মধ্যে যে বৈঠকঅনুষ্ঠিত হয় মিসেস কিমের সঙ্গে এখানে সাক্ষাৎকারকালে তার স্মৃতিচারণ করেন ভারতেরপ্রধানমন্ত্রী। তিনি বলেন, ভিয়েতনাম জাতীয় অ্যাসেম্বলির প্রথম মহিলা প্রধান হলেনমিসেস নগান। বিশ্বের নারী সমাজের কাছে তিনি এক অনুপ্রেরণার উৎস। ভারতও ভিয়েতনামের মধ্যে সংসদীয় বিষয়ে আরও বেশি করে আলোচনা ও পরামর্শের প্রস্তাবকেস্বাগত জানান শ্রী মোদী। দু’দেশের তরুণ সাংসদদের জন্য বিনিময় সফরসূচি আয়োজনেরআহ্বান জানান তিনি। প্রধানমন্ত্রীবলেন, পরমাণু শক্তির শান্তিপূর্ণ ব্যবহারের লক্ষ্যে যে চুক্তিটি স্বাক্ষরিত হতেচলেছে তা ভারত ও ভিয়েতনামের মধ্যে সুসংবদ্ধ কৌশলগত অংশীদারিত্বের সম্পর্ককে আরওজোরদার করে তুলবে।
স্যার অনিরুধ জুগনাউথের প্রয়াণে প্রধানমন্ত্রী মরিশাসের প্রধানমন্ত্রী শ্রী প্রবীন্দ কুমার জুগনাউথকে সমবেদনা জানিয়েছেন

প্রধানমন্ত্রী শ্রী নরেন্দ্র মোদী মরিশাসের প্রধানমন্ত্রী শ্রী প্রবীন্দ কুমার জুগনাউথকে ফোন করে তাঁর বাবা স্যার অনিরুধ জুগনাউথের মৃত্যুতে সমবেদনা জানিয়েছেন। প্রধানমন্ত্রী স্যার অনিরুধের মরিশাসে দীর্ঘদিন জনসেবা করার প্রসঙ্গটি উল্লেখ করেছেন। স্যার অনিরুধ অনেক বছর সেদেশের প্রধানমন্ত্রী ও রাষ্ট্রপতি ছিলেন। ভারতে সব রাজনৈতিক দলের স্যার অনিরুধ জুগনাউথের প্রতি গভীর শ্রদ্ধার কথা উল্লেখ করে প্রধানমন্ত্রী বলেছেন, মরিশাসের ভারতের সঙ্গে যে বিশেষ বন্ধুত্বপূর্ণ সম্পর্ক গড়ে উঠেছে তাতে প্রধানমন্ত্রী অনিরুধের গুরুত্বপূর্ণ ভূমিকা ছিল। একজন ‘গর্বিত প্রবাসী ভারতীয়’ হিসেবে স্যার অনিরুধকে উল্লেখ করে প্রধানমন্ত্রী বলেছেন তাঁকে প্রবাসী ভারতীয় সম্মান ও পদ্ম বিভূষণে সম্মানিত করতে পেরে ভারত গর্বিত। স্যার অনিরুধ উভয় দেশের বিশেষ দ্বিপাক্ষিক সম্পর্ককে যে উচ্চতায় নিয়ে গেছেন তাকে আরও দৃঢ় করার জন্য উভয় নেতা অঙ্গীকার ব্যক্ত করেছেন।
মাদ্রিদেপ্রধানমন্ত্রী এক বৈঠকে মিলিত হলেন স্পেনের প্রেসিডেন্টের সঙ্গে  : সাতটি চুক্তি সম্পাদন ভারত ওস্পেনের মধ্যে

প্রধানমন্ত্রীশ্রী নরেন্দ্র মোদী আজ মাদ্রিদে স্পেনের প্রেসিডেন্ট মিঃ মারিয়ানো রেজয়-এর সঙ্গেএক আলোচনা-বৈঠকে মিলিত হন। এসম্পর্কে প্রধানমন্ত্রী বলেন, আজকের কথাবার্তা দু’দেশের মধ্যে সম্পর্ককে আরও নিবিড়করে তোলার কাজে বিশেষভাবে সাহায্য করবে। তিনি বলেন, পরস্পর সংযুক্ত তথা পরস্পরনির্ভরশীল এই বিশ্ব পরিবেশে পারস্পরিক কল্যাণের লক্ষ্যে একযোগে কাজ করে যেতে পারেভারত ও স্পেন এবং তাতে লাভবান হবে সমগ্র বিশ্বই। প্রেসিডেন্ট রেজয়-কে তিনি একবিশেষ দৃষ্টিভঙ্গী সম্পন্ন নেতা বলে অভিহিত করেন। শ্রীমোদী বলেন, ভারত ও স্পেন উভয়েই সন্ত্রাসের ধ্বংসলীলা প্রত্যক্ষ করেছে। তাই এরমোকাবিলায় জোর দিয়েছে দুটি দেশই। একবিরাট অর্থনৈতিক সংস্কার কর্মসূচিতে ভারত ও স্পেন যুক্ত রয়েছে বলে বর্ণনা করেনপ্রধানমন্ত্রী। রেল, পরিকাঠামো এবং স্মার্ট নগরী গড়ে তোলার কাজে দু’দেশের সহযোগিতাপ্রসারের বিশেষ সম্ভাবনা রয়েছে বলে মনে করেন তিনি। প্রধানমন্ত্রীবলেন, ভারত ও স্পেনের মধ্যে সম্পর্কের এক নতুন দিগন্ত উন্মোচনের মাধ্যমে নতুন ভারতগড়ে তোলার স্বপ্ন আরও বেশি করে উৎসাহিত হবে । এদিনদু’দেশের মধ্যে বিনিময় হয় সাতটি চুক্তি। জ্বালানি, নিরাপত্তা এবং অসামরিক বিমানপরিবহণ সহ বিভিন্ন বিষয়ে এই চুক্তিগুলি সম্পাদিত হয়। পরেপ্রধানমন্ত্রী এক বৈঠকে মিলিত হন স্পেনের সিইও-দের সঙ্গে। ভারতে স্পেনের বিনিয়োগেরপ্রচুর সম্ভাবনা রয়েছে বলে মত প্রকাশ করা হয় এই বৈঠকে । বিশেষত, পরিকাঠামো, পুনর্নবীকরণযোগ্য জ্বালানি,খাদ্য প্রক্রিয়াকরণ, স্বয়ংক্রিয় যান, সুতিবস্ত্র ও রাসায়নিক উৎপাদন ক্ষেত্রে এইবিনিয়োগের সম্ভাবনা বিশেষভাবে উল্লেখযোগ্য বলে মনে করেন প্রধানমন্ত্রী। ভারতেরস্মার্ট নগরী কর্মসূচিতে অংশগ্রহণের জন্য স্পেনকে আমন্ত্রণ জানান প্রধানমন্ত্রী।জিএসটি সহ ভারতে যে সমস্ত প্রধান প্রধান অর্থনৈতিক কর্মসূচির সূচনা হয়েছে, তারওএকটি রূপরেখা এদিন তুলে ধরেন তিনি। শ্রী মোদী বলেন যে ‘মেক ইন ইন্ডিয়া’, ‘ডিজিটালইন্ডিয়া’ এবং ‘স্টার্ট আপ ইন্ডিয়া’ বিশ্বের বিনিয়োগ প্রচেষ্টায় এক চুম্বক শক্তির কাজকরে চলেছে। প্রধানমন্ত্রীএক সাক্ষাৎকারে মিলিত হন স্পেনের রাজা ষষ্ঠ ফিলিপের সঙ্গেও। /
আম্বেদকর জন্মজয়ন্তী উপলক্ষে আগামীকাল ছত্তিশগড়ে বিভিন্নউন্নয়ন প্রকল্পের সূচনা করবেন প্রধানমন্ত্রী

আগামীকাল আম্বেদকর জন্মজয়ন্তী। এই উপলক্ষে ছত্তিশগড়েরবিজাপুর জেলা পরিদর্শন করবেন প্রধানমন্ত্রী। উন্নয়নের বিশেষ চাহিদা ও প্রয়োজনরয়েছে বিজাপুরের। এই কারণেই প্রধানমন্ত্রীর আগামীকালের বিজাপুর সফর। সেখানে প্রধানমন্ত্রী একটি স্বাস্থ্য ও চিকিৎসাকেন্দ্রের উদ্বোধন করবেন। কেন্দ্রীয় সরকারের উচ্চাকাঙ্খামূলক স্বাস্থ্য রক্ষাকর্মসূচি ‘আয়ুষ্মান ভারত’-এর সূচনা উপলক্ষেই এই বিশেষ অনুষ্ঠানের আয়োজন করা হয়েছে। বিজাপুর জেলার জাংলা বিকাশ কেন্দ্রটিও পরিদর্শন করবেনপ্রধানমন্ত্রী। সেখানে এক ঘন্টা অবস্থানকালে স্থানীয় অধিবাসীদের সঙ্গে আলাপচারিতায়মিলিত হবেন তিনি। উন্নয়নের লক্ষ্যে সেখানকার কিছু কিছু উদ্যোগ সম্পর্কেও তাঁকেঅবহিত করা হবে। স্বাস্থ্য ও চিকিৎসা কেন্দ্রের উদ্বোধনী অনুষ্ঠানেসেখানকার আশা কর্মীদের সঙ্গে কথা বলবেন শ্রী নরেন্দ্র মোদী। একটি আদর্শ অঙ্গনওয়াড়িকেন্দ্রও তিনি পরিদর্শন করবেন। সেখানে অঙ্গনওয়াড়ি কর্মীদের সঙ্গে আলাপচারিতারপাশাপাশি পুষ্টি অভিযানের সুফলভোগী শিশুদের সঙ্গেও মিলিত হবেন। পরে প্রধানমন্ত্রীএকটি হাট-বাজার স্বাস্থ্য কিয়স্ক পরিদর্শনে গিয়ে সেখানকার স্বাস্থ্য কর্মীদেরসঙ্গে কথা বলবেন। জাংলায় একটি ব্যাঙ্কের শাখা উদ্বোধন করে মুদ্রা যোজনার আওতায় ঋণমঞ্জুরিপত্র বন্টন করবেন। গ্রামীণ বিপিও কর্মীদের সঙ্গেও কথা বলবেন প্রধানমন্ত্রী। পরে প্রধানমন্ত্রী এক জনসমাবেশেও ভাষণ দেবেন। আদিবাসীমানুষের ক্ষমতায়নের স্বার্থে সূচনা করবেন বন-ধন যোজনার। এই কর্মসূচির আওতায়ন্যূনতম সহায়ক মূল্যের সাহায্যে ছোটখাটো বনজ উৎপাদন বিপণনের ব্যবস্থা করা হবে। এক ভিডিও কনফারেন্সের মাধ্যমে ভানুপ্রতাপপুর –গুদাম রেলপথটি জাতির উদ্দেশে উৎসর্গ করবেন শ্রী নরেন্দ্র মোদী। দাল্লি রাজারা এবংভানুপ্রতাপপুরের মধ্যে একটি ট্রেনের যাত্রারও সূচনা করবেন তিনি। এছাড়াও, বিজাপুরহাসপাতালে প্রধানমন্ত্রী একটি ডায়ালিসিস সেন্টারেরও এদিন উদ্বোধন করবেন। উগ্রপন্থী উপদ্রুত অঞ্চলগুলিতে প্রধানমন্ত্রীগ্রামীণ সড়ক যোজনার আওতায় ১৯৮৮ কিলোমিটার দীর্ঘ সড়ক নির্মাণেরও শিলান্যাস করবেনপ্রধানমন্ত্রী। এছাড়াও, ঐ সমস্ত অঞ্চলে বেশ কয়েকটি সড়ক সংযোগ প্রকল্পেরও তিনি সূচনাকরবেন। প্রধানমন্ত্রীর এদিনের অন্যান্য কর্মসূচির মধ্যেরয়েছে – বিজাপুরে একটি জলসরবরাহ এবং দুটি সেতু নির্মাণ প্রকল্প। পরে একটি জনসমাবেশে ভাষণও দেবেন তিনি।
ভারত-তাইপেইঅ্যাসোসিয়েশন (আই.টি.এ.) এবং তাইপেইঅর্থনৈতিক ও সাংস্কৃতিককেন্দ্রের (টি.ই.সি.সি.) মধ্যে মউস্বাক্ষরের বিষয়টিতে কেন্দ্রীয়মন্ত্রিসভার অনুমোদন

ক্ষুদ্র, অতিক্ষুদ্রও মাঝারি শিল্প প্রতিষ্ঠানক্ষেত্রে সহযোগিতা প্রসারেরলক্ষ্যে তাইপেই’তেঅবস্থিত ভারত-তাইপেইঅ্যাসোসিয়েশন(আই.টি.এ.) এবংভারতে অবস্থিত তাইপেই অর্থনৈতিকও সাংস্কৃতিক কেন্দ্রের(টি.ই.সি.সি.) মধ্যেমউ স্বাক্ষরের বিষয়টিতে সম্মতিদিয়েছে কেন্দ্রীয় মন্ত্রিসভা।আজ প্রধানমন্ত্রী শ্রী নরেন্দ্রমোদীর নেতৃত্বে অনুষ্ঠিতকেন্দ্রীয় মন্ত্রিসভার বৈঠকেএই বিষয়টি সম্পর্কে সিদ্ধান্তগ্রহণ করা হয়। মউস্বাক্ষরের মূল উদ্দেশ্য হল- দু’পক্ষেরক্ষুদ্র, অতিক্ষুদ্রও মাঝারি শিল্প সংস্থাগুলিরমধ্যে সহযোগিতার প্রসার ওউন্নয়ন। এর ফলে, একটিনির্দিষ্ট কাঠামোর মধ্যে এবংঅনুকূল পরিবেশে পারস্পরিকশক্তি, বিপণনব্যবস্থা, প্রযুক্তি, নীতিইত্যাদি বিষয়ে বোঝাপড়ার মনোভাবগড়ে ওঠা সম্ভব। শুধু তাই নয়, একেঅপরের বিভিন্ন বাণিজ্য মেলা, শিল্পপ্রদর্শনী ইত্যাদিতে যেমনঅংশগ্রহণ করতে পারবে, তেমনইদু’পক্ষইএকে অন্যের দেশে প্রয়োজনেবাণিজ্যিক প্রতিনিধিদলওপাঠাতে পারবে। যৌথ শিল্পোদ্যোগগড়ে তোলা, একযোগেকাজ করা, প্রযুক্তিহস্তান্তর- এইবিষয়গুলিতেও পারস্পরিক সমঝোতাআরও মজবুত হয়ে উঠবে এই মউস্বাক্ষরের ফলে। এই ধরণেরসহযোগিতা প্রসারের ফলশ্রুতিতেনতুন বাজার সৃষ্টি করা, যৌথশিল্পোদ্যোগ গড়ে তোলা, বাণিজ্যিককাজকর্মের প্রসার, প্রযুক্তিসংক্রান্ত সহযোগিতা এই সমস্তবিষয়ও আরও নতুন নতুন ক্ষেত্রআবিষ্কার করতে পারবে। এইমউ স্বাক্ষরের বিষয়টিতে কোনওপক্ষেরই কোনও রকম আর্থিক, আইনগতবা রাজনৈতিক বাধ্যবাধকতাথাকবে না। উল্লেখ্য, সামগ্রিকশিল্প পরিস্থিতি পর্যালোচনাকরলে দেখা যায় ক্ষুদ্র, অতিক্ষুদ্রএবং মাঝারি শিল্প প্রতিষ্ঠানগুলিরবিকাশের হার ক্রমশ উর্ধ্বমুখীহচ্ছে এবং এই সমস্ত ক্ষেত্রবিশেষ প্রসার লাভও করছে।সাম্প্রতিককালের অর্থনৈতিকসঙ্কটের মুহূর্তেও এই সংস্থাগুলিপরিস্থিতির সঙ্গে মানিয়েনিয়ে এবং নতুন নতুন উদ্ভাবনব্যবস্থা গড়ে তুলে শিল্প মহলেরপ্রশংসা আদায় করে নিয়েছে।তবে, বিশ্বায়নেরযুগে এবং উদার নীতির বাতাবরণেদেশের সামগ্রিক রপ্তানিবাণিজ্য এবংমোট অভ্যন্তরীণউৎপাদনের ক্ষেত্রে একটিউল্লেখযোগ্য স্থান অধিকারকরা এখনও ক্ষুদ্র, অতিক্ষুদ্রও মাঝারি শিল্প সংস্থাগুলিরপক্ষে এক চ্যালেঞ্জ বিশেষ।
পবিত্র রমজান মাসের সূচনায় প্রধানমন্ত্রীর জনসাধারণকে শুভেচ্ছা

নতুনদিল্লি, ১৩ই এপ্রিল, ২০২১ প্রধানমন্ত্রী শ্রী নরেন্দ্র মোদী পবিত্র রমজান মাসের সূচনায় তাঁর শুভেচ্ছা জানিয়েছেন। এক টুইট বার্তায় শ্রী মোদী বলেছেন, “ রমজান, দরিদ্র ও পিছিয়ে পড়া মানুষদের সেবা করার বার্তা দেয়। সাম্য, ভ্রাতৃত্ববোধ ও পরদুঃখকাতরতার গুরুত্বকেও রমজান পুনর্নিশ্চিত করে । /
ভারতের সমৃদ্ধ সাঙ্গীতিক ঐতিহ্যের সংরক্ষণ ও উদযাপন প্রচেষ্টাকে সাধুবাদ জানালেন প্রধানমন্ত্রী

নয়াদিল্লি, ১০ ডিসেম্বর, ২০২২ ভারতের সমৃদ্ধ সাংস্কৃতিক ঐতিহ্যের সংরক্ষণ ও উদযাপন প্রচেষ্টার বিশেষ প্রশংসা করেছেন প্রধানমন্ত্রী শ্রী নরেন্দ্র মোদী। তিনি বলেছেন যে এর মধ্য দিয়ে দেশের সংস্কৃতি ও যুব সমাজের মধ্যে এক গভীর বন্ধন গড়ে উঠবে। কলা রামনাথের এক ট্যুইট বার্তার উত্তরে প্রধানমন্ত্রী বলেছেন : “এ হল এক ব্যতিক্রমী প্রচেষ্টা। ভারতের সমৃদ্ধ সাঙ্গীতিক ঐতিহ্যের সংরক্ষণ ও উদযাপন প্রচেষ্টার সঙ্গে যে বিশেষ আবেগ জড়িয়ে রয়েছে, এ হল তারই এক নিদর্শন। এই প্রচেষ্টা যে দেশের সংস্কৃতি ও যুব সমাজের মধ্যে এক গভীর বন্ধনের সম্পর্ক গড়ে তুলবে, এ বিষয়ে আমি নিশ্চিত।” /
কচ্ছ সফরে প্রধানমন্ত্রী : পুলিশের ডিজি-দের সম্মেলনে যোগ দেবেন তিনি

আজ থেকে তিনদিনের সফরে গুজরাটের কচ্ছ জেলায় যাচ্ছেন প্রধানমন্ত্রী শ্রী নরেন্দ্র মোদী। প্রথমে প্রধানমন্ত্রী যাবেন ভুজ-এ। সেখানে শ্যামজি কৃষ্ণ ভার্মার মরণোত্তর পুনর্নিয়োগপত্র তথা শংসাপত্র তুলে দেবেন রাজ্যের মুখ্যমন্ত্রী শ্রীমতী আনন্দীবেন প্যাটেলের হাতে। লন্ডনের অনারেবল সোসাইটি অফ দ্য ইনার টেম্পল-এর পক্ষ থেকে এই শংসাপত্র দেওয়া হয়েছে। গত মাসে যুক্তরাজ্য সফরকালে লন্ডনে প্রধানমন্ত্রীর হাতে এই শংসাপত্র তুলে দেওয়া হয়। এরপর প্রধানমন্ত্রী যাবেন ধোরদো-তে। সেখানে ১৮ থেকে ২০ ডিসেম্বর পর্যন্ত তিনি যোগ দেবেন পুলিশের মহানির্দেশকদের এক সম্মেলনে।
শ্রী সিদ্দাগঙ্গা মঠ পরিদর্শন,

শ্রী শ্রী শিবকুমার স্বামীজির স্মারক সংগ্রহালয়ের শিলান্যাস করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ কর্ণাটকের তুমকুরে শ্রী সিদ্দাগঙ্গা মঠ পরিদর্শন করে সেখানে শ্রী শ্রী শিবকুমার স্বামীজির স্মরণে একটি সংগ্রহালয়ের শিলান্যাস করেন। টুমকুরে শ্রী সিদ্দাগঙ্গা মঠ পরিদর্শন করে প্রধানমন্ত্রী বলেন, তিনি অত্যন্ত সৌভাগ্যবান যে এই পবিত্র ভূমি থেকে তাঁর ইংরাজি নববর্ষ ২০২০ সালের যাত্রা শুরু হচ্ছে। শ্রী সিদ্দাগঙ্গা মঠের পবিত্র শক্তি সাধারণ মানুষের জীবনকে সমৃদ্ধ করেছে। শ্রী মোদী বলেন, ‘আমরা সবাই পূজনীয় স্বামী শ্রী শ্রী শিবকুমার-জীর কাল্পনিক উপস্হিতি অনুভব করি। আমার ব্যক্তিগত অভিজ্ঞতা হয়েছে যে তাঁর উজ্জ্বল নিবদ্ধ দৃষ্টি সর্বদাই অনুপ্রেরণাদায়ক। তাঁর অনুপ্রেরণাদায়ক ব্যক্তিত্বে সমৃদ্ধ পবিত্র এই ভূমি দশকের পর দশক ধরে সমাজকে সঠিক দিশা দেখিয়ে আসছে’। তিনি আরও বলেন, ‘শ্রী শ্রী শিবকুমার-জীর স্মরণে গড়ে উঠতে চলা এই সংগ্রহালয়ের শিলান্যাসের সুযোগ পাওয়া তাঁর কাছে সৌভাগ্যের। এই সংগ্রহালয় কেবল সাধারণ মানুষকেই অনুপ্রাণিত করবে না, সেইসঙ্গে সমাজ ও দেশকেও সঠিক দিশায় চালিত করবে’। প্রধানমন্ত্রী বলেন, নতুন প্রাণশক্তি ও নতুন উদ্যোগ নিয়ে ভারত একবিংশ শতাব্দীর তৃতীয় দশকে প্রবেশ করেছে। তিনি বিগত দশক কেমনভাবে শুরু হয়েছিল তা দেশবাসীকে স্মরণ করার কথা বলেন। বিগত দশকটির সঙ্গে তুলনা প্রসঙ্গে তিনি বলেন, একবিংশ শতাব্দীর তৃতীয় দশকটি প্রত্যাশা ও স্বদিচ্ছার এক মজবুত আবহে শুরু হয়েছে। প্রধানমন্ত্রী বলেন, ‘এই প্রত্যাশা এক নতুন ভারত গঠনের। এই প্রত্যাশা তরুণদের স্বপ্নের। এই প্রত্যাশা দেশের বোন ও শিশু কন্যাদের। এই প্রত্যাশা দেশের গরিবদের, পিছিয়ে পড়া মানুষের, বঞ্চিত মানুষের, দেশের আদিবাসী মানুষের’। ‘এই প্রত্যাশা ভারতকে এক সমৃদ্ধ, সক্ষম এবং সব দিক দিয়ে বিশ্বের শক্তিধর দেশ হিসেবে দেখার। প্রত্যাশা এখন প্রত্যেক ভারতীয়র কাছে প্রাণশক্তির বিষয় হয়ে উঠেছে, যা আমাদেরকে সহজাত সমস্যাগুলি সমাধানে উদ্বুদ্ধ করছে। সমাজের আত্মা থেকে উঠে আসা এই বার্তা আমাদের সরকারকে অনুপ্রাণিত ও উৎসাহিত করে’। প্রধানমন্ত্রী বলেন, নিজেদের জীবন বাঁচাতে, কন্যা শিশুদের জীবন রক্ষায় বহু মানুষ পাকিস্তান থেকে ভারতে চলে আসতে বাধ্য হয়েছিলেন। তিনি আরও বলেন, প্রত্যেক দেশবাসীর মনে একটা প্রশ্ন রয়েছে, মানুষ কেন পাকিস্তানের বিরুদ্ধে কথা বলে না ? পরিবর্তে, পাকিস্তানের বিরুদ্ধে যারা কথা বলছেন তাদের বিরুদ্ধেই শোভাযাত্রা বের করা হচ্ছে। ভারতীয় সংসদের বিরুদ্ধে যারা বিক্ষোভ প্রদর্শন করছেন সে প্রসঙ্গে প্রধানমন্ত্রী বলেন, ‘আপনাদের যদি বিক্ষোভ প্রদর্শন করারই থাকে তাহলে বিগত ৭০ বছর ধরে পাকিস্তানের শোষণের বিরুদ্ধে আওয়াজ তুলুন। এখন সময় এসেছে আন্তর্জাতিক স্তরে পাকিস্তানের এই কৃতকর্মের মুখোশ খুলে দেওয়ার। আপনাদের যদি শ্লোগান দেওয়ারই থাকে তাহলে পাকিস্তানে সংখ্যালঘুদের ওপর বর্বর অত্যাচারের বিরুদ্ধে আওয়াজ তুলুন। এমনকি, আপনাদের যদি শোভাযাত্রা বা পদযাত্রা গ্রহণের কর্মসূচি থাকে তাহলে তা পাকিস্তানে শোষণের শিকার হিন্দু দলিত মানুষের সমর্থনে গ্রহণ করুন’। প্রধানমন্ত্রী তিনটি বিষয়ে সাধু-সন্ন্যাসীদের সমর্থন আহ্বান করেন। প্রথমত, প্রত্যেক ব্যক্তির কর্তব্য ও দায়িত্ববোধের প্রতি মান্যতাকে গুরুত্ব দিয়ে ভারতের সুপ্রাচীন সংস্কৃতির পুনরুজ্জীবন ঘটানো। দ্বিতীয়ত, প্রকৃতি ও পরিবেশের সুরক্ষা এবং তৃতীয়ত, জল সংরক্ষণ ও বৃষ্টির জল ধরে রাখার ক্ষেত্রে জনসচেতনা গড়ে তুলতে সাহায্য করা। শ্রী মোদী বলেন, ভারত সর্বদাই সাধু, সন্ত, গুরুদের সঠিক পথে চলার ক্ষেত্রে আলোর দিশারী হিসেবে দেখে এসেছে।
রাজস্থানের প্রাক্তন মুখ্যমন্ত্রী শ্রী জগন্নাথ পাহাড়িয়ার প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী রাজস্থানের প্রাক্তন মুখ্যমন্ত্রী শ্রী জগন্নাথ পাহাড়িয়াজির প্রয়াণে শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন, “প্রাক্তন মুখ্যমন্ত্রী শ্রী জগন্নাথ পাহাড়িয়াজির প্রয়াণের খবরে আমি শোকাহত। তাঁর দীর্ঘ রাজনৈতিক ও প্রশাসনিক জীবনে তিনি সামাজিক ক্ষমতায়নের জন্য গুরুত্বপূর্ণ অবদান রেখেছেন। তাঁর পরিবারের সদস্য ও সমর্থকদের সমবেদনা জানাই। ওঁ শান্তি । “
মহাকাশের শান্তিপূর্ণ ব্যবহারের লক্ষ্যে ভারত ও মরক্কোর মধ্যে সহযোগিতা বৃদ্ধি চুক্তিতে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা মহাকাশের শান্তিপূর্ণ ব্যবহারের জন্য ভারত ও মরক্কোর মধ্যে সহযোগিতা চুক্তিতে অনুমোদন দিয়েছে। ২০১৮ সালের ২৫ সেপ্টেম্বর নতুন দিল্লিতে এই সমঝোতাপত্রটি স্বাক্ষরিত হয়েছিল। মহাকাশ বিজ্ঞান প্রযুক্তির ব্যবহার-সহ উপগ্রহের মাধ্যমে যোগাযোগ স্থাপন, উপগ্রহ-ভিত্তিক দিক-নির্ণায়ক ব্যবস্থা ক্ষেত্রে সহযোগিতা বাড়াবে এই স্মারকপত্রটি। ১৯৯০ সালের গোড়ার দিকে মরক্কো ভারতের সঙ্গে মহাকাশ ক্ষেত্রে সহযোগিতা বৃদ্ধিতে উৎসাহ দেখায়। ১৯৯৮ সালে একটি খসড়া সমঝোতাপত্র স্বাক্ষরিত হয়। মরক্কোর তরফে বিশেষ ব্যক্তিত্বের সফর বাস্তবায়িত না হওয়ায় এই চুক্তিটি বাস্তব রূপ পায়নি। মরক্কোয় নিযুক্ত ভারতীয় রাষ্ট্রদূত সরকারের তরফে পরবর্তীকালে এই সমঝোতাপত্র নিয়ে আলোচনা করেন। অবশেষ, ২৫ সেপ্টেম্বর এই চুক্তি স্বাক্ষরিত হয়।
প্রধানমন্ত্রী উত্তরপ্রদেশের গোরক্ষপুর থেকে “পিএম-কিষাণ” প্রকল্পের সূচনা করলেন

প্রধানমন্ত্রী শ্রী নরেন্দ্র মোদী আজ (২৪ ফেব্রুয়ারি, ২০১৯) উত্তরপ্রদেশের গোরক্ষপুর থেকে ‘প্রধানমন্ত্রী কিষাণ সম্মান নিধি’ (পিএম-কিষাণ) প্রকল্পের সূচনা করেছেন। এই প্রকল্পের সূচনার সঙ্গে সঙ্গেই সুফলভোগী কৃষকদের ব্যাঙ্ক অ্যাকাউন্টে প্রথম কিস্তির ২,০০০ টাকা সরাসরি পৌঁছে যাবে। প্রকল্পের সূচনার জন্য শ্রী মোদী কৃষকদের অভিনন্দন জানান। তিনি ডেয়ারি শিল্প ও মৎস্যচাষের সঙ্গে যুক্ত পরিবারগুলিকেও অভিনন্দন জানিয়ে বলেন, এখন থেকে এঁরাও কিষাণ ক্রেডিট কার্ডের সুবিধা পাবেন। সমাবেশে ভাষণে প্রধানমন্ত্রী বলেন, ইতিহাসে এই দিনটি স্মরণীয় হয়ে উঠতে চলেছে কারণ, স্বাধীনতার পর আজ প্রথমবার কৃষক সমাজের কল্যাণে সর্ববৃহৎ প্রকল্পের সূচনা হল। কৃষকদের সক্ষম করে তুলতে এবং তাঁদের ক্ষমতায়ন ঘটাতে তাঁর সরকারের অঙ্গীকারের কথা উল্লেখ করে প্রধানমন্ত্রী বলেন, ২০২২-এর মধ্যে কৃষকের আয় দ্বিগুণ করতে তাঁর সরকার প্রয়োজনীয় পদক্ষেপ গ্রহণ নিচ্ছে। ‘পিএম-কিষাণ’ প্রকল্পের আওতায় প্রায় ১২ কোটি কৃষক লাভবান হবেন বলে মনে করা হচ্ছে। শ্রী মোদী বলেন, এই প্রকল্পের মাধ্যমে প্রতি বছর কৃষকদের অ্যাকাউন্টে ৭৫,০০০ কোটি টাকা স্থানান্তরিত করা হবে প্রত্যেক বছর। তিনি রাজ্য সরকারগুলিকে সুফলভোগী কৃষকদের নামের তালিকা দ্রুত কেন্দ্রীয় সরকারের কাছে পাঠিয়ে দেওয়ার আবেদন জানান। প্রকল্পের সুযোগ-সুবিধা সময়মতো কৃষকদের কাছে পৌঁছে দিতেই এই উদ্যোগ বলে তিনি জানান। প্রধানমন্ত্রী বলেন, আগের সরকারগুলি নির্দিষ্ট সময়ভিত্তিক ঋণ মকুবের কথা ঘোষণা করে থাকলেও উদ্যোগ কৃষকদের দীর্ঘমেয়াদিভাবে কোন বিশেষ সুবিধা দিতে ব্যর্থ হয়েছে। ‘পিএম-কিষাণ’ প্রকল্প কেবল তাঁদের আর্থিক বোঝাই লাঘব করবে না, সেইসঙ্গে গ্রামীণ অর্থনীতিতে বিপুল বিনিয়োগের পথও প্রশস্ত করবে। ‘পিএম-কিষাণ’ প্রকল্পের সুযোগ-সুবিধা সরাসরি হস্তান্তরিত করা হবে। এর ফলে, আর্থিক সহায়তার পুরোটাই সরাসরি সুফলভোগীদের কাছে পৌঁছে যাবে। প্রধানমন্ত্রী আরও জানান, দীর্ঘদিন যাবৎ পড়ে থাকা কৃষিসেচ প্রকল্পগুলির কাজ দ্রুত শেষ করতে সরকার প্রায় ১ লক্ষ কোটি টাকা লগ্নি করছে। এর ফলে, দেশের বিভিন্ন অংশের কৃষকরা স্থায়ী ভিত্তিতে লাভবান হবেন। কৃষক শ্রেণীর কল্যাণে ১৭ কোটি মৃত্তিকা স্বাস্থ্য কার্ড, নিমের আস্তরণযুক্ত ইউরিয়া, উৎপাদন খরচের ৫০ শতাংশ বা তার বেশি হারে ২২টি ভিন্ন ধরণের ফসলের ন্যূনতম সহায়ক মূল্য ঘোষণা, প্রধানমন্ত্রী ফসল বিমা যোজনা এবং ই-ন্যাম বা বৈদ্যুতিন জাতীয় কৃষি বাজার ব্যবস্থা চালু করা হয়েছে বলেও তিনি জানান। কিষাণ ক্রেডিট কার্ডের মাধ্যমে কৃষকরা এখন থেকে ১ লক্ষ ৬০ হাজার টাকা পর্যন্ত ঋণ সহায়তা গ্রহণ করতে পারবেন বলে জানিয়ে প্রধানমন্ত্রী, কৃষক সমাজের স্বার্থে অন্যান্য কল্যাণমূলক প্রকল্পগুলির কথাও উল্লেখ করেন। প্রধানমন্ত্রী বলেন, সমগ্র পূর্ব উত্তরপ্রদেশ এখন দ্রুত পরিবর্তনের মধ্য দিয়ে এগিয়ে চলেছে। এই পরিবর্তনের মধ্যে শিল্প, যোগাযোগ ব্যবস্থা ও স্বাস্থ্যক্ষেত্রের সার্বিক উন্নয়নের বিষয়গুলি স্পষ্ট প্রতিফলিত হচ্ছে। প্রধানমন্ত্রী বলেন, গোরক্ষপুর ও পূর্ব উত্তরপ্রদেশের জন্য আজ প্রায় ১০ হাজার কোটি টাকা যে সমস্ত প্রকল্পের সূচনা বা শিলান্যাস হয়েছে, সেগুলি সংশ্লিষ্ট অঞ্চলের সাধারণ মানুষের জীবনযাপনের মানোন্নয়নে গুরুত্বপূর্ণ ভূমিকা নেবে। প্রধানমন্ত্রী আবাস যোজনা, উজ্জ্বলা যোজনা, আয়ুষ্মান ভারত সহ বিভিন্ন কল্যাণমূলক প্রকল্পগুলিকে ‘সবকা সাথ, সবকা বিকাশ’-এর মানসিকতার প্রতীকি বলে শ্রী মোদী উল্লেখ করেন। /
জল সংরক্ষণের কাজে যুব সংগঠনগুলিকে সক্রিয়ভাবে এগিয়ে আসার আহ্বান জানালেন প্রধানমন্ত্রী

জল সংরক্ষণের কাজে যুব সংগঠনগুলিকে সংঘবদ্ধভাবে এগিয়ে আসার আহ্বান জানালেন প্রধানমন্ত্রী শ্রী নরেন্দ্র মোদী। সোমবার, এনসিসি, এনএসএস, ভারত স্কাউটস্‌ অ্যান্ড গাইডস্‌, ইন্ডিয়ান রেড ক্রস সোসাইটি এবং নেহরু যুব কেন্দ্রের মতো সরকারি যুব সংগঠনগুলির কাজকর্ম পর্যালোচনা করেন প্রধানমন্ত্রী। দু’ঘন্টার এই পর্যালোচনা বৈঠকে এই ধরনের যুব সংগঠনগুলির মধ্যে সমন্বয় গড়ে তোলার ওপর বিশেষ জোর দেন তিনি। প্রধানমন্ত্রী জানান যে আগামী কয়েক মাসের মধ্যে মহাত্মা গান্ধী জাতীয় গ্রামীণ কর্মসংস্থান নিশ্চিতকরণ আইনের আওতায় জল সংরক্ষণ ও জল মজুত করে রাখারলক্ষ্যেব্যাপক প্রচেষ্টা ও অভিযান চালানো হবে। যুব সংগঠনগুলিকে সম্ভাব্যসমস্ত রকম সহযোগিতার মাধ্যমে এই কাজে যুক্ত হওয়ার আহ্বান জানান তিনি। পর্যালোচনা বৈঠকে উপস্থিত যুব সংগঠনগুলির প্রতিনিধিরা সমাজে তাঁদের কাজকর্ম ও ভূমিকার কথা প্রধানমন্ত্রীর কাছে বিশদভাবে ব্যাখ্যা করেন। এ ব্যাপারে তাঁদের কিছু কিছু পরামর্শ দেন শ্রী মোদী। বিশেষ করে, তিনি জোর দেন সর্বত্র স্বচ্ছতা বজায় রাখার ওপর। গ্রামগুলিতে উন্মুক্ত স্থানে প্রাকৃতিক কাজকর্মের অভ্যাস ও প্রবণতা বন্ধ করা এবং যুবসমাজের মধ্যে নতুন করে জাতীয়তাবোধ গড়ে তোলার কাজে উদ্যোগী হতে সংগঠনগুলিকে আহ্বান জানান প্রধানমন্ত্রী। তিনি বলেন, যে সমস্ত শিশু এখনও প্রতিষেধক টিকাদানের বাইরে রয়ে গেছে, তাদের জন্য ‘মিশন ইন্দ্রধনুষ’-এর সূচনা করেছে কেন্দ্রীয় সরকার। এই কাজে সহযোগিতার মনোভাব নিয়ে এগিয়ে আসার জন্য যুব সংগঠনগুলিকে উদ্বুদ্ধ করেন প্রধানমন্ত্রী। প্রতি বছর ১২ জানুয়ারি জাতীয় যুব দিবস উপলক্ষে আয়োজিত বিভিন্ন উদ্যোগ ও কর্মসূচিগুলির মধ্যে সমন্বয়সাধনের ওপর জোর দিয়ে প্রধানমন্ত্রী বলেন, এর ফলে বিভিন্ন অনুষ্ঠান ও কর্মসূচির ফল ও প্রভাব আরও অর্থবহ ও সুদূরপ্রসারী হয়ে উঠবে। সোশ্যাল মিডিয়ার সঙ্গে আরও বেশি করে যুক্ত হওয়ার জন্য যুব সংগঠনগুলিকে পরামর্শ দেন প্রধানমন্ত্রী। এর মাধ্যমে সংশ্লিষ্ট সকলের কাছে আরও বেশি করে পৌঁছে যাওয়া যাবে এবং যুবসমাজের সঙ্গে ঘনিষ্ঠতর সংযোগ গড়ে তোলা সম্ভব হবে বলে তিনি উল্লেখ করেন।
সাবিত্রীবাই ফুলের জন্মদিনে প্রধানমন্ত্রীর শ্রদ্ধা

প্রধানমন্ত্রী শ্রী নরেন্দ্র মোদী সাবিত্রীবাই ফুলের জন্মদিনে তাকে শ্রদ্ধা জানান। এক বার্তায় প্রধানমন্ত্রী বলেছেন, “সাবিত্রীবাই ফুলেকে তাঁর জন্মদিনে আন্তরিক প্রণাম জানাই। তিনি সামাজিক ঐক্য, শিক্ষা এবং নারীদের ক্ষমতায়নের জন্য নিজের জীবন উৎসর্গ করেছিলেন। সমাজে চেতনা আনার লক্ষ্যে তাঁর সংগ্রাম দেশবাসীকে উদ্বুদ্ধ করে”। /3rd
ভারত-নেপাল সীমান্তের মেচি নদীর ওপর নতুন সেতু নির্মাণের ক্ষেত্রে রূপায়ণ ব্যবস্থার কাজ শুরু করা নিয়ে ভারত ও নেপালের মধ্যে মউ-এর অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা বুধবার ভারত-নেপাল সীমান্তের মেচি নদীরওপর নতুন সেতুর নির্মাণকার্য শুরু করার জন্য খরচ ভাগাভাগি, সময়সূচি ও নিরাপত্তাবিষয় নিয়ে রূপায়ণ ব্যবস্থার কাজ শুরু করার ক্ষেত্রে ভারত ও নেপালের মধ্যে স্বাক্ষরহতে যাওয়া সমঝোতা স্মারকের (মউ) অনুমোদন দিল| এই নতুন সেতু নির্মাণের জন্য ব্যয় ধরা হয়েছে ১৫৮.৬৫ কোটি টাকা| এই টাকাএ.ডি.বি.-এর ঋণের মাধ্যমে ভারত সরকার বহন করবে| ৩২৭ বি. নং জাতীয় সড়কে ভারতেরপানিটাংকি বাইপাস থেকে নেপালের কাকরভিট্টা পর্যন্ত ৮২৫ মিটারের ছয় লেনের সংযোগকারীসড়ক সহ ১৫০০ মিটার সড়কের যে মানোন্নয়ন চলছে, তারই অংশ হিসেবেই মূলত তৈরি হচ্ছে এইসেতুটি| মেচি সেতুটি ভারতে এশিয়ান মহাসড়ক সংখ্যা ০২-এর শেষপ্রান্ত, যা নেপালেরসঙ্গে ভারতের গুরুত্বপূর্ণ সংযোগ প্রদান করে| এই সেতু নির্মাণের ফলে দু’দেশের মধ্যেআঞ্চলিক যোগাযোগ বৃদ্ধি পাবে এবং এর মাধ্যমে আন্ত-সীমান্ত বাণিজ্য শক্তিশালী হওয়ারসম্ভাবনা| তাছাড়া শিল্প, সামাজিক ও সাংস্কৃতিক বিনিময়কে শক্তিশালী করার মধ্য দিয়েদুই দেশের বন্ধনকে শক্তিশালী করবে| সড়ক পরিবহন ও মহাসড়ক মন্ত্রকেরঅধীনস্ত জাতীয় মহাসড়ক ও পরিকাঠামো উন্নয়ন নিগম (এন.এইচ.আই.ডি.সি.এল.) এই প্রকল্পরূপায়ণের জন্য নির্ধারিত সংস্থা| নেপাল সরকারের সঙ্গে আলোচনা-ক্রমে এই সেতুরবিস্তারিত প্রকল্প প্রতিবেদন (ডি.পি.আর.) তৈরি করা এবং এর অবস্থান চূড়ান্ত করাহয়েছে |